CELEX: 62021CN0552
Language: sk
Date: 2021-09-07 00:00:00
Title: Vec C-552/21: Návrh na začatie prejudiciálneho konania, ktorý podal Verwaltungsgericht Wiesbaden (Nemecko) 7. septembra 2021 – FT/Land Hessen

3.1.2022   
            
            
               SK
            
            
               Úradný vestník Európskej únie
            
            
               C 2/18
            
         
      Návrh na začatie prejudiciálneho konania, ktorý podal Verwaltungsgericht Wiesbaden (Nemecko) 7. septembra 2021 – FT/Land Hessen
      (Vec C-552/21)
      (2022/C 2/22)
      Jazyk konania: nemčina
      
         Vnútroštátny súd, ktorý podal návrh na začatie prejudiciálneho konania
      
      Verwaltungsgericht Wiesbaden
      
         Účastníci konania pred vnútroštátnym súdom
      
      
         Žalobca: FT
      
         Žalovaná: Land Hessen
      
         Za účasti: SCHUFA Holding AG
      
         Prejudiciálne otázky
      
      
                  1.
               
               Má sa článok 77 ods. 1 v spojení s článkom 78 ods. 1 všeobecného nariadenia o ochrane údajov (1) chápať v tom zmysle, že záver dozorného orgánu, ktorý dozorný orgán oznámi dotknutej osobe,
                              a)
                           
                           
                              má povahu rozhodnutia o petícii, v dôsledku čoho je súdne preskúmanie rozhodnutia dozorného orgánu o sťažnosti podľa článku 78 ods. 1 všeobecného nariadenia o ochrane údajov v zásade obmedzené na to, či sa tento orgán zaoberal sťažnosťou, či primerane preskúmal predmet sťažnosti a informoval sťažovateľa o výsledku tohto preskúmania,
                              alebo
                           
                        
                              b)
                           
                           
                              sa má chápať ako rozhodnutie správneho orgánu vo veci samej, v dôsledku čoho súdne preskúmanie rozhodnutia dozorného orgánu o sťažnosti podľa článku 78 ods. 1 všeobecného nariadenia o ochrane údajov má za následok, že súd musí preskúmať toto rozhodnutie vo veci samej v plnom rozsahu z obsahového hľadiska, pričom v konkrétnom prípade – napríklad ak je miera voľnej úvahy obmedzená do takej miery, že je vylúčená – súd môže tiež uložiť dozornému orgánu povinnosť prijať konkrétne opatrenie v zmysle článku 58 všeobecného nariadenia o ochrane údajov?
                           
                        
            
                  2.
               
               
                  Je uchovávanie údajov v súkromnej ekonomickej informačnej kancelárii, v prípade ktorej sa osobné údaje z verejného registra, ako sú „národné databázy“ v zmysle článku 79 ods. 4 a 5 nariadenia (EÚ) 2015/848 (2), uchovávajú bez konkrétneho podnetu, aby bolo v prípade žiadosti možné poskytnúť informácie, v súlade s článkami 7 a 8 Charty základných práv Európskej únie?
               
            
                  3.
               
               Sú súkromné paralelné databázy (najmä databázy informačnej kancelárie), ktoré sa zriaďujú popri štátnych databázach a v ktorých sa údaje zo štátnych databáz (v tomto prípade oznámenia o začatí insolvenčného konania) uchovávajú dlhšie, než je to stanovené v úzkom rámci nariadenia 2015/848 v spojení s vnútroštátnym právom, v zásade prípustné, alebo vyplýva z práva na zabudnutie podľa článku 17 ods. 1 písm. d) všeobecného nariadenia o ochrane údajov, že tieto údaje sa majú vymazať, ak
                              a)
                           
                           
                              je stanovená doba spracúvania, ktorá je totožná s verejným registrom,
                              alebo
                           
                        
                              b)
                           
                           
                              je stanovená doba spracúvania, ktorá prekračuje rámec lehoty spracúvania stanovenej pre verejné registre?
                           
                        
            
                  4.
               
               
                  Pokiaľ článok 6 ods. 1 prvý pododsek písm. f) všeobecného nariadenia o ochrane údajov prichádza do úvahy ako jediný právny základ pre uchovávanie údajov v súkromných ekonomických informačných kanceláriách, pokiaľ ide o údaje, ktoré sa uchovávajú aj vo verejných registroch, má sa v takom prípade konštatovať, že ekonomická informačná kancelária má oprávnený záujem, už vtedy, keď táto kancelária preberá údaje z verejného zoznamu bez konkrétneho podnetu, aby tieto údaje potom boli k dispozícii v prípade žiadosti?
               
            
                  5.
               
               
                  Môžu kódexy správania, ktoré dozorné orgány schválili podľa článku 40 všeobecného nariadenia o ochrane údajov a ktoré stanovujú lehoty na preskúmanie a vymazanie, ktoré idú nad rámec lehôt na uchovávanie údajov vo verejných registroch, vylúčiť zváženie stanovené v článku 6 ods. 1 prvom pododseku písm. f) všeobecného nariadenia o ochrane údajov?
               
            
         (1)  Nariadenie Európskeho parlamentu a Rady (EÚ) 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES (Ú. v. EÚ L 119, 2016, s. 1).
      
         (2)  Nariadenie Európskeho parlamentu a Rady (EÚ) 2015/848 z 20. mája 2015 o insolvenčnom konaní (Ú. v. EÚ L 141, 2015, s. 19).